Ur.broj:1-305/21

Zagreb – Sesvete, 8. 7.2021.

**ZAPISNIK SA 32. SJEDNICE UPRAVNOG VIJEĆA**

**NARODNOG SVEUČILIŠTA “SESVETE”**

(održane u četvrtak, 8. 7. 2021. u 16,30, u Narodnom sveučilištu „Sesvete“)

**DNEVNI RED**

1. **Usvajanje zapisnika s prethodne sjednice.**
2. **Usvajanje financijskog izvještaja o poslovanje za razdoblje od 1.do 6. mj. 2021.**
3. **Usvajanje programskog izvještaja za razdoblje od 1.do 6. mjeseca 2021.**
4. **Izmjene plana nabave za 2021.**
5. **Donošenje odluke o korištenju vlastitih prihoda u 2021.**
6. **Razno.**

Nazočni:

Stjepan Kezerić, predsjednik

Aida Vidović Krilanović, zamjenica predsjednika

Lucija Franić Novak, članica

Vjekoslava Damjanović, ravnateljica

Marina Trgovčević, voditeljica računovodstva

AD 1.) Zapisnik s prethodne sjednice Upravnog vijeća jednoglasno je usvojen.

Ad 2.) Financijsko izvješće za razdoblje 1.-6.2021. godine podnijela je voditeljica računovodstva.

U strukturi prihoda uočava se i dalje pad prihoda od vlastite djelatnosti i ulaznica iz razloga što je zbog epidemije te ograničenog broja posjetitelja, znatno smanjen broj korisnika naših usluga. Prihodi od Gradskog ureda za kulturu nisu bili redoviti. Iako su isplaćena dugovanja za 2020. godinu, programska sredstva za 2021. godinu uopće nisu doznačena, a ni materijalni troškovi za 3 mjeseca. U izvještajnom razdoblju je ostvaren manjak prihoda u iznosu od 43.716 kn. Upravno vijeće je jednoglasno usvojilo polugodišnje financijsko izvješće.

Ad 3.) Polugodišnje Programsko izvješće o radu Centra za kulturu Narodnog sveučilišta „Sesvete“ obrazložila je voditeljica Aida Vidović Krilanović.

Zbog epidemije korona virusa i zemljotresa koji je oštetio zgradu Narodnog sveučilišta „Sesvete“ u vremenskom periodu od siječnja do lipnja 2021. godine programi se nisu u potpunosti realizirali prema planu i Ugovorima koji su sklopljeni s Gradskim uredom za kulturu. Dio programa je održan on-line, dio u zgradi i na trgu ispred zgrade Sveučilišta, a dio programa je premješten u drugu polovinu godine.

Za potrebe realizacije programa, Centru za kulturu za 2021. godinu odobreno je 110.000 kn.

U prvoj polovici 2021. realizirali smo djelomično ili u potpunosti slijedeće programe: Radionice za vrijeme školskih praznika, Pazi zemlja, Glazba za nove generacije, Lutkarsko dramski studio, Sesvetski dani kulture, Smuk - festival mladih, Prigodne kreativne radionice, Vrijeme za mene, Gamecraft – programiranje i robotika, Zeleni ključ, Sve o 3d ispisu, Etno igra Hai, Likovni programi za treću životnu dob. Ugovor za programe Glazbene djelatnost u 2021. iznosi 50.000 kn. Zbog epidemije korona virusa u živo smo održali samo 2 koncerta, 1 koncert smo održali online.

Ugovor za programe Filmske i audiovizualne umjetnosti u 2021. iznosi 5.000 kn. Program je u potpunosti realiziran u prvoj polovici godine.

Članovi Upravnog vijeća jednoglasno su usvojili Programsko izvješće o radu Centra za kulturu Narodnog sveučilišta „Sesvete“ za polugodišnje razdoblje.

Ad 4.) Plan nabave koji je u ožujku izmijenjen radi uvođenja interneta i kabliranja dvorane i ostalih prostorija Sveučilišta čime je povećana kapitalna vrijednost opreme i radi toga, prema naputku Gradskog ureda za kulturu, otvorena pozicija 4222 komunikacijska oprema, sada se ponovo mora promijeniti, jer je Gradski ured za financije doznačeni iznos stavio na poziciju tekućeg i investicijskog održavanja. Stoga se Plan nabave mijenja na način da se iznos na kontu Servis scenske mehanizacije smanjuje sa 25.500 kn na 18.000 kn, a na kontu Servis opreme povećava sa 19.500 kn na 69.000 kn. Upravno vijeće je jednoglasno usvojilo izmjene Plana nabave za 2021.godinu.

Ad 5.) Na temelju Zaključka o kriterijima korištenja vlastitih prihoda javnih gradskih ustanova u kulturi koji je 07.04.2021.godine donijela zamjenica gradonačelnika Grada Zagreba i Statuta Sveučilišta, Upravno vijeće je donijelo Odluku o korištenju vlastitih prihoda u 2021.godini.

Zapisničar Predsjednik Upravnog vijeća

Aida Vidović Krilanović Stjepan Kezerić